Armanach Piemontèis

L'Armanach Piemontèis a l'é na publicassion piemontèisa.

Ël prim nùmer a l'é dël 1931, edission a l'ansëgna dij Brandé ch'a l'era stàita soagnà dzortut da Pinin Pacòt.
Da stërmà, ël ver editor a l'era la S.E.L.P. (Studi Editorial Librari Piemontèis), d'Andrea Viglongo; ant l'achit a l'era arportà na litra d'ancoragiament a l'inissiativa ëd Nino Còsta.

L'edission 1932 a l'é surtìa a fré dla Famija turinèisa; ma për fé sòn a l'ha dovù arnonsié a la grafìa unificà, arpijà però torna con l'edission 1933, tuta dovùa al travaj dla Companìa dij Brandé.
La serie dj'Armanach piemontèis a l'ansëgna dij Brandé a l'é durà fin-a al 1938.

L'armanach l'é peui surtì dël 1941 e dël 1942, e dal 1969 a seurt na vira a l'ann, për j'edission d'Andrea Viglongo.

A l'é scrivù part an italian e part an piemontèis e a conten neuve, anformassion ëstòriche e n'antologìa dë scritor piemontèis dël passà e dël di d'ancheuj.

Categorìa:Stòria dla literatura piemontèisa